Tisztelt Sportszerkesztő!

Bejeződtek a **European Young Olympic Winter Festival 2013**  rövidpályás gyorskorcsolya versenyeinek küzdelmei Brassóban. Az 1996-1997-ben született versenyzők részvételével zajlott európai eseményen 8 Téli Sportág küzdelmei zajlottak,zajlanak. Az Olimpiákhoz hasonló körülményeket teremtettek a szervezők, nyitóünnepséggel,eskütétellel,kabalafigurával stb.. Magyarországról 14 sportoló utazott a Brassóban megrendezett **EYOWF 2013**-ra. Rövidpályás gyorskorcsolyában 2 lány és 2 fiú versenyző képviselte hazánkat. Közülük mindkét fiatal srác szegedi sportoló. Cakó Dávid a TKKSE versenyzője (edzője:Tutrai Tamás) Farkas Tamás pedig az SZKE versenyzője ( edzője: Szabó Krisztián). A sportolók február 17-19 között léptek jégre és a legnagyobb sikert a vegyes váltóban érték el, ahol sikerült döntőbe verekedniük magukat a 2 lánnyal kiegészült magyar csapattal. Egyéni versenytávokon mindketten az 500m-en voltak sikeres Cakó Dávid 8. ,Farkas Tamás Pedig 10. helyen zárt a 31 fős mezőnyben. Farkas Tamás új egyéni csúcsot is elért 500m-en. Az első versenynap az 1500m-en a versenytársakkal, pályával,jéggel, való „ismerkedéssel” telt, a második nap hozta meg a sikereket amikor is 500 m-en mindketten kimagaslóan szerepeltek és a váltóval is ezen a napon sikerült a legjobb eredményt elérni és döntőbe kerülni. A harmadik versenynapon az 1000m-ek zajlottak itt a középmezőnyben végeztek a fiúk és elsősorban már az utolsó versenytávra a váltóra koncentráltak. A 3000m-es váltóban aztán nem történt meglepetés a sportolók megtettek mindent de az erősebb csapatokkal nem tudtak megbirkózni azonban így is a minden várakozást felülmúló 4. helyet szerezték meg! A váltóban Franciaország, Olaszország és Lengyelország csapata végzett a dobogós helyeken. A fiúk a záróünnepség utáni napon február 23-án érkeznek haza Brassóból.

|  |  |  |  |  |
| --- | --- | --- | --- | --- |
| Eredmények | 1500 m | 500m | 1000m | 3000m váltó |
| Farkas Tamás | 25. | 8. | 18. | 4. |
| Cakó Dávid | 29. | 10. | 20. | 4. |

Brassó,2013.február 20. Szabó Krisztián